《题它山善政侯庙》
宋代·史弥宁

粲晓轻舠掠水飞，趁闲来款长官祠。
云峦著色四时画，石濑有声千古诗。
华黍几沾膏泽润，基棠长起后人思。
渠伊不尽为霖意，除却梅龙谁得知。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。